Na temelju čl. 71. Statuta Osnovne škole „Hreljin“, Hreljin 217., 51 226 Hreljin, ravnatelj Zoran Pavletić, prof., dana 23. svibnja 2018. g. donosi

**ODLUKU**

**o osobama odgovornim za obradu osobnih podataka u Osnovnoj školi „Hreljin“**

I.

U Osnovnoj školi „Hreljin“ vrši se obrada sljedećih vrsta osobnih podataka:

* osobni podaci zaposlenika Škole
* osobni podaci o učenicima redovitih razrednih odjela i učenika Produženog boravka
* osobni podaci o članovima Školskog odbora
* osobni podaci o roditeljima članovima Vijeća roditelja
* osobni podaci o kandidatima koji sudjeluju u natječajnom postupku za zasnivanje radnog odnosa
* osobni podaci vanjskih suradnika i primatelja honorara i naknada
* osobni podaci pripravnika, volontera i studenata na stručnoj praksi
* osobni podaci o pomoćnicima u nastavi

II.

Osobama odgovornim za obradu osobnih podataka imenuju se;

Radnica **Marijana Stančić** zaposlena na radnom mjestu tajnice Osnovne škole „Hreljin“ imenuje se odgovornom osobom za obradu osobnih podataka zaposlenika, pripravnika, volentora i osobnih podataka o kandidatima koji sudjeluju u natječajnom postupku za zasnivanje radnog odnosa.

Imenovani radnik imenuje se odgovornom osobom za obradu osobnih podataka roditelja/skrbnika redovitih učenika Škole, osobnih podataka članova Školskog odbora, Vijeća roditelja i osobnih podataka vanjskih suradnika.

Radnica **Višnja Babić** zaposlena na radnom mjestu voditelja računovodstva Osnovne škole „Hreljin“ imenuje se odgovornom osobom za prikupljanje podataka učenika i roditelja učenika važnim za izdavanje računa školske prehrane i produženog boravka.

Imenovani radnik imenuje se odgovornom osobom za obradu osobnih podataka vanjskih suradnika važnih za vršenje isplata putem Ugovora o radu i/ili Ugovora o djelu.

Radnica **Dezi Karlić-Došen** zaposlena na radnom mjestu stručnog suradnika - pedagoga imenuje se odgovornom osobom za obradu osobnih podataka o redovitim učenicima Škole i njihovim roditeljima, za obradu osobnih podataka o učenicima koji se školuju prema rješenju o primjerenom obliku školovanja, kao i za djecu u vrijeme upisa u prvi razred i njihovim roditeljima, skrbnicima.

Radnica **Sanja Miočić-Paula Mikeli** zaposlena na radnom mjestu stručnog suradnika - knjižničara imenuje se odgovornom osobom za obradu osobnih podataka o redovitim učenicima upisanih u školsku knjižnicu.

Radnica **Linda Božović** zaposlena na radnom mjestu učitelja matematike imenuje se odgovornom osobom za obradu osobnih podataka o redovitim učenicima Škole koji se unose u elektroničke baze podataka.

Radnica **Anamarija Pogorelec** zaposlena na radnom mjestu učitelja informatike imenuje se odgovornom osobom za obradu osobnih podataka o redovitim učenicima Škole koji se unose u elektroničke baze podataka.

Radnica **Jasminka Kralj** zaposlena na radnom mjestu učiteljice razredne nastave imenuje se odgovornom osobom za obradu osobnih podataka o redovitim učenicima upisanih produženi boravak.

Temeljem Rješenja o tjednim i godišnjim zaduženjima učitelja, osobe zadužene poslovima razredništva, njihovi zamjenici i osobe koje su zadužene u neposrednom radu s učenicima imenuju se odgovornim osobama Škole za obradu osobnih podataka učenika razrednog odjela za koji su zaduženi.

Svi radnici moraju s poslodavcem potpisati Izjavu kojim će se utvrditi osobna odgovornost za čuvanje povjerljivosti podataka i posljedica njihova kršenja.

III.

Imenovane osobe iz toč. II. ove Odluke obavljaju poslove obrade i prikupljanja osobnih podataka, poslove vezane uz upisivanja podataka u evidenciju aktivnosti te druge poslove vezane uz obradu osobnih podataka Osnovne škole „Hreljin“ propisanih Općom uredbom o zaštiti podataka i Pravilnikom o zaštiti i obradi osobnih podataka u Osnovnoj školi „Hreljin“.

IV.

 Ova Odluka stupa na snagu danom donošenja.

KLASA: 003-07/18-01/

Urbroj: 2170-55-01-18-01

Hreljin, 23. svibanj 2018. g.

 RAVNATELJ:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Zoran Pavletić, prof.**